GiliGold/VAD_KnessetCorpus huggingface dataset:
אמנון כהן: לכן, אל תגידי דברים, שאי אפשר.
אמנון כהן: או שתגידו שהתכנית נכשלה, כי היא לא הפיקה, זה לא מה שרצינו, אנחנו, כאלה שבנינו את הפרויקט.
אמנון כהן: אבל האילוץ הזה, מה שאת אומרת, זה לא נכון בכלל, כי התכנית חשובה.
אמנון כהן: יש פרויקטים שהם בקנה, כמו טייס אוטומטי.
אמנון כהן: זה פרויקט יוזמתי, זה גם ממשיך.
אמנון כהן: לכן, אם הוא המשיך, גם הפרויקטים האחרים, שאני זוכר שהמשיכו, אבל קיבלו אישור מיוחד, כן, מהחשכ"ל, מוועדת החריגים.
<דרורית שטיינמץ: עדיין, זה לא היה פרויקטים - - -.
<דרורית שטיינמץ: מבחינתנו, זה היה ליצור התקשרות חדשה.
אמנון כהן: אז באמצע שנת לימוד זה הפסיק?
אמנון כהן: כי התקציב היה בדצמבר.
אמנון כהן: אז איך?
אמנון כהן: אז תסבירי איך.
<דרורית שטיינמץ: זה מתקציב 2013.
<דרורית שטיינמץ: תקציב 2013.
<דרורית שטיינמץ: אנחנו בשנת 2013, ותקציב המדינה אושר רק במחצית של - - -
אמנון כהן: אבל שנת הלימודים זה מספטמבר עד אוגוסט.
אמנון כהן: נו, אז איך? איך?
אמנון כהן: זה נכנס בספטמבר?
אמנון כהן: בספטמבר זה נפתח.
<טליה נאמן: אם מותר לי להוסיף: לגבי הלימוד בבתי הספר, בשעות החינוך התלמידים לומדים על המנהיגים, בהתאם ללוח השנה.
אמנון כהן: אני מדבר על זה, על זה.
אמנון כהן: אל - - - מקומות אחרים.
אמנון כהן: על זה, על זה אני מדבר.
אמנון כהן: אתם עושים עוד מיליון פרויקטים – על הכיפק, זה בסדר.
<טליה נאמן: ביחידה שלנו, בתי הספר מחכים.
<טליה נאמן: אנחנו פיתחנו את התכנית.
<טליה נאמן: אנחנו מחכים - - -
אמנון כהן: אני מדבר על יוזמת המועצה להנצחת נשיאי ישראל וראשי ממשלותיה – "ממנהיגי העבר לדור העתיד".
<טליה נאמן: זה עוד לא התחיל אצלנו.
אמנון כהן: לא התחיל.
<טליה נאמן: לא.
אמנון כהן: השנה יתחיל, בשנת הלימודים הזאת?
אמנון כהן: כבר יש תקציב של המדינה.
אמנון כהן: יש תקציב.
<טליה נאמן: אנחנו מוכנים.
<טליה נאמן: ברגע שיגידו לנו, אנחנו מוכנים.
<דרורית שטיינמץ: כן, כן.
אמנון כהן: מתחיל?
<דרורית שטיינמץ: - - -
אמנון כהן: בכמה?
אמנון כהן: ב-7% מבתי הספר או בכל בתי הספר?
<טליה נאמן: אנחנו מוכנים אפילו ביותר.
<טליה נאמן: התקציב שקיבלנו זה ל-20 בתי ספר - - -
אמנון כהן: למה 20?
אמנון כהן: מי יקבע איזה?
<דרורית שטיינמץ: זאת לא המסגרת.
<דרורית שטיינמץ: לא, זה לא יקבע.
<דרורית שטיינמץ: זה נעשה - - -
<טליה נאמן: והכוונה היא שזה יהיה לכל האוכלוסיות.
<טליה נאמן: אבל בשלב הראשוני, הפיילוט הוא ב-20 בתי ספר.
אמנון כהן: עד מתי הפיילוט?
<דרורית שטיינמץ: השנה הנוכחית זה פיילוט.
<דרורית שטיינמץ: ובשנה הבאה, אם אנחנו נראה שבאמת החשיבה לעשות את זה בקרב שכבת הגיל הזאת היא הייתה חשיבה נכונה, אנחנו מקווים להרחיב את זה.
אמנון כהן: דוקטור טליה נאמן, אני מבקש להעביר לוועדה, בעזרת ד' כשתקבלו תקציב – זה כבר בקנה.
אמנון כהן: בטח צריך להגיע אליכם – לאיזה מספר בתי ספר, לאיזה סוג בתי ספר זה עבר, שאנחנו בוועדה נעקוב.
אמנון כהן: ותגידו לנו אם יש במדינת ישראל עוד בתי ספר שהיו צריכים להיכנס, על פי הראייה המקצועית שלכם; ולצורך כך, כמה תקציב דרוש, שאנחנו נעזור לכם.
<טליה נאמן: אנחנו נשמח.
אמנון כהן: נעזור מול משרד ראש הממשלה, משרד האוצר.
אמנון כהן: אם התכנית הזו חשובה.
אמנון כהן: לנו חשוב שהצעירים יכירו את המנהיגים שלהם.
אמנון כהן: לכן, בנוסף למה שאתם עושים, הנושא הזה חשוב.
אמנון כהן: ויש לי גם חברים בוועדת הכספים, שאנחנו נוכל, יחד איתם, לעזור לכם לקדם את זה.
אמנון כהן: אז קודם כל, שמחתם אותי שזה לא הופסק.
אמנון כהן: רק בגלל אילוץ תקציבי זה ימשיך.
אמנון כהן: עכשיו, עוד שבוע-שבועיים זה ייכנס, כי זאת תכנית לימודים רגילה.
אמנון כהן: זו תוספת מעבר לשעות הלימוד.
אמנון כהן: אנחנו ממשיכים הלאה לנושא של תאגידי הנצחה.
אמנון כהן: למה תאגידים ולמה עמותות?
אמנון כהן: תאגידים.
אמנון כהן: אז אמרנו שבמקום שהמדינה הייתה עושה משהו כללי – לא עשתה, ואז באו יוזמות חקיקה של חברי כנסת מוכשרים, שראו שהמדינה לא יודעת לקדם את החוק שהיא בעצמה קיבלה אותו.
אמנון כהן: אז הביאו חקיקות.
אמנון כהן: והיו למעשה פה מספר הנצחות ותאגידים שהקימו.
אמנון כהן: עכשיו אנחנו מדברים על בעיות שכל אחד בתחומו הוא, כל ארגון, כל גוף, יגיד לנו.
אמנון כהן: יש תאגיד ויש גם עמותה.
אמנון כהן: פה כתוב לנו, לפי הדו"ח: מרכז רבין – עד ינואר 2013 לא חתמו מרכז רבין והעמותה למען הקמת - - - על ההסכם שיסדיר את היחסים ביניהם.
אמנון כהן: זאת אומרת, היחסים בין התאגיד לעמותה לא הוסדרו, אף שבחוק רבין נקבע כי המדינה תעמיד לרשות מרכז רבין, התאגיד, את המקרקעין הדרושים לפעילותו.
אמנון כהן: ביוני 2000 חתם מינהל מקרקעי ישראל על הסכם הרשאה לתכנון המבנה המרכזי רבין עם עמותת רבין, לא עם התאגיד.
אמנון כהן: וביוני 2003 אף החליטה מועצת מינהל מקרקעי ישראל להחכיר את הקרקע לעמותה.
אמנון כהן: בחוק רבין נקבע כי הקמת מרכז רבין תמומן מכספי תרומות.
אמנון כהן: ככה נקבע.
אמנון כהן: אולם, בינואר 2005 הקדים אגף התקציבים – מי נמצא פה מאגף התקציבים?
אמנון כהן: עכשיו תגיד לי למה פה כן, ולמה שם לא.
אמנון כהן: אני מברך שהעברתם כסף.
אמנון כהן: אבל כל מרכז צריך.
אמנון כהן: העברתם תשעה מיליון שקל מכספי המדינה למרכז, בעבור הקמתו של מבנה מרכז רבין באמצעות העמותה.
אמנון כהן: אם אתה אומר: תשמע, הנושא הזה חשוב, צריך לתקצב – בסדר.
אמנון כהן: אבל יש לך החלטה אחרת שאומרת שהכול יבוא מהתרומות.
אמנון כהן: בהחלטה, בחוק.
אמנון כהן: אז לכן צריך למצוא את הדברים האלה.
אמנון כהן: אנחנו מברכים על הדברים האלה, אבל צריך לתת לכולם.
אמנון כהן: אני ככה חושב.
אמנון כהן: עכשיו, בוא נלך מהראשון, מהקל לכבד.
אמנון כהן: מי אחראי על ההסכם בין התאגיד לעמותה?
אמנון כהן: יש לכם מה להגיד בכלל, למה אין תקנות?
<לירון דוד: לגבי מה, החוק עצמו?
אמנון כהן: גם החוק.
אמנון כהן: למה יש חוק, ואין תקנות, ואתם לא אומרים משפט אחד אפילו.
אמנון כהן: אני שאלתי את המועצה להנצחת נשיאי ישראל וראשי ממשלותיה, אז הם אומרים שאולי משרד המשפטים צריך לעשות, למה אנחנו צריכים לעשות.
אמנון כהן: כי אנחנו סומכים עליכם במדינה.
אמנון כהן: יש לנו במדינה משפטיזציה, כן?
אמנון כהן: כל דבר – משרד המשפטים, היועץ המשפטי.
אמנון כהן: מה שיגיד היועץ המשפטי זה מה שיהיה.
אמנון כהן: לכן, אתם הייתם צריכים גם להסתכל פה, למה אין תקנות.
אמנון כהן: בגלל שלא היו תקנות, קמו תאגידים, קמו עמותות.
אמנון כהן: יש חוק שהיה צריך לרכז את הכול.
אמנון כהן: אז אם היינו - - - בזמן, הכול היה עובד כמו שצריך, כמו אז, שחשבה הממשלה, הדיון הזה היה מיותר, ובגלל זה יש לנו עבודה עכשיו.
אמנון כהן: שניים, למה אין הסכם?
אמנון כהן: אם אין הסכם זה בסדר?
אמנון כהן: האם מינהל מקרקעי ישראל היה צריך להעביר את הקרקע לעמותה או לתאגיד?
<לירון דוד: ההסכמים צריכים להיות בין התאגידים לעמותות.
<לירון דוד: זה לא קשור למשרד המשפטים.
אמנון כהן: תקנות, מה קשור אליכם?
<לירון דוד: לגבי התקנות זה סמכות שברשות להתקין תקנות.
<לירון דוד: יש את - - -
אמנון כהן: בין מי?
<לירון דוד: סמכות שברשות להתקין את התקנות, לפי סעיף 8 לחוק.
<לירון דוד: והשר שאחראי על החוק צריך - - -
אמנון כהן: ראש הממשלה, צריך לפטר אותו כי הוא לא התקין תקנות.
<לירון דוד: יוזמה של המשרד ואנחנו מסייעים.
אמנון כהן: מי נמצא פה מהעמותות?
אמנון כהן: ראשי העמותות, מי נמצא פה?
אמנון כהן: פה לא הוסדר, לא הבנתי איך אפשר.
אמנון כהן: יש פה תאגיד, עמותה, להסדיר הסכם ביניהם.
אמנון כהן: נגיד שרשות מקרקעי ישראל תגיד: אני יכול לעבוד רק עם עמותות - - -
<רוני אלטמן: - - - ממרכז רבין.
<רוני אלטמן: אני יכולה להסביר, ואני חושבת שאני גם אקל על שתיהן.
אמנון כהן: תיכף אני אתן לך, תיכף.
אמנון כהן: אני צריך ללמוד את הסוגיה גם לגבי אחרים, כי גם לאחרים יש להם בעיות עם רשות מקרקעי ישראל, שאין הסדר.
אמנון כהן: זאת אומרת, זה משהו מובנה.
אמנון כהן: אני ראיתי שזה מובנה, שבין תאגיד לעמותה אין הסכמים.
אמנון כהן: אז את זה אני רוצה לדעת, קודם כל, מי זו המדינה.
אמנון כהן: אתם מומחים.
אמנון כהן: אתם כבר עושים את העבודה כי אכפת לכם, אבל איפה המדינה?
<אביטל שרייבר: לצערי, אני לא יכולה להוסיף הרבה בהקשר הזה מכיוון שהתאגידים הסטטוטוריים הם לא תחת סמכותנו.
<אביטל שרייבר: מה שתחת סמכותנו זה העמותות, והעמותות האלה נבדקות.
<אביטל שרייבר: ובהיבטים שקשורים - - -
אמנון כהן: למי אחראים התאגידים במדינה?
<לירון דוד: משרד המשפטים מקדם את חוק התאגידים הציבוריים - - -
אמנון כהן: אבל כרגע, עד שתקדם את החוק, מי אחראי?
<לירון דוד: יצא תזכיר, והיום עובדים על הטמעת ההערות שלו.
<לירון דוד: והוא הולך להיכנס למקום של רגולציה בהיבטים האלה, אבל הוא עכשיו בשלבי גיבוש.
אמנון כהן: עד היום, התאגידים – מי פיקח עליהם?
<הרצל מקוב: יש לכל תאגיד שר ממונה.
<קריאה: ראש הממשלה.
<הרצל מקוב: ראש הממשלה.
<הרצל מקוב: במקרה הזה, גם ראש הממשלה.
<צבי יקותיאל: השר האחראי - - -
אמנון כהן: נו, אז המועצה להנצחת נשיאי ישראל וראשי ממשלותיה, מה - - -
<אורלי פישמן אורן: אני עורכת הדין אורלי פישמן, ואני מהלשכה המשפטית של משרד ראש הממשלה.
אמנון כהן: תאגידים, מה קורה עם התאגידים?
<אורלי פישמן אורן: במקרה - - - גם אמרנו בתשובה שלנו לטיוטת הדו"ח.
<אורלי פישמן אורן: תאגיד ממשלתי - - -
<חנה פריידין: זה התפקיד, עורכת הדין אביטל שרייבר?
<אביטל שרייבר: אני מייצגת את רשות התאגידים.
<אביטל שרייבר: רשות התאגידים מפקחת על עמותות, לא על תאגידים סטטוטוריים.
<אביטל שרייבר: חברות - - -
אמנון כהן: יש רשות תאגידים כזאת?
אמנון כהן: יש כזו רשות אצלנו?
<אביטל שרייבר: יש רשות - - -
<הרצל מקוב: לא.
אמנון כהן: מי מפקח על התאגידים במדינת ישראל?
<הרצל מקוב: על הסטטוטוריים אין.
אמנון כהן: אין רגולטור?
<אביטל שרייבר: על התאגידים הסטטוטוריים אין רגולטור.
אמנון כהן: אז כל הישר בעיניו יעשה?
<אביטל שרייבר: והתיקון לחוק, שמה שנקבע בחוק הספציפי – זה מה שהתחילה להסביר נציגת משרד המשפטים – מה שנקבע בחוק - - -
אמנון כהן: יש לי עוד מרכז אחר, זה משרד אחר כבר, את מבינה?
אמנון כהן: מה רצית להגיד לנו?
<אורלי פישמן אורן: אנחנו כתבנו, בתשובה של משרד ראש הממשלה לטיוטת הדו"ח, כמה פסקאות, ובהן הסברנו את המצב.
<אורלי פישמן אורן: תאגיד סטטוטורי, יש לו ישות משפטית נפרדת.
<אורלי פישמן אורן: כך גם לעמותה.
<אורלי פישמן אורן: אנחנו כלשכה משפטית - - -
אמנון כהן: את משפטנית.
אמנון כהן: אני שאלתי מי אחראי על התאגידים.
<אורלי פישמן אורן: הצעת החוק של משרד המשפטים אמורה להסדיר את הנושא הזה.
אמנון כהן: עזבי הצעת חוק.
אמנון כהן: אנחנו מדינה, אנחנו חיים כבר 65 שנה – מי היום אחראי על התאגידים?
<אורלי פישמן אורן: אנחנו לא אחראים על התאגידים באופן כללי כמשרד ראש הממשלה - - -
אמנון כהן: שאלתי מי.
<אורלי פישמן אורן: כרגע, לפי מה שידוע לי, אין גוף שהוא הרגולטור הכללי ביחס לכל - - -
אמנון כהן: אז למה מקימים תאגידים אם אין רגולטור?
<אורלי פישמן אורן: אז עכשיו משרד המשפטים מסדיר את זה בהצעת החוק הממשלתית שהוא הציע לקדם.
אמנון כהן: אבל למה הקימו תאגידים בכלל?
אמנון כהן: כי אפילו הבנתי שרשות מקרקעי ישראל לא יכולה להעביר להם את הקרקע.
<אורלי פישמן אורן: אני לא הכתובת, אבל אני יכולה להיות הכתובת - - -
אמנון כהן: ראש הממשלה, נכון?
<אורלי פישמן אורן: לא, לא, ממש לא.
<אורלי פישמן אורן: אני יכולה להיות הכתובת בנושא של ההסכם או האמנה שבין מרכז רבין לבין העמותה, ואותו דבר גם לגבי מרכז מורשת בגין.
אמנון כהן: אבל אומרים תאגיד.
אמנון כהן: מרכז רבין זה תאגיד.
<אורלי פישמן אורן: נכון.
<אורלי פישמן אורן: ולכן אנחנו, כלשכה המשפטית של משרד ראש הממשלה, שהוא השר הממונה על התאגידים: גם על המרכז למורשת בגין וגם על מרכז רבין, למרות שזו לא הסמכות שלנו לכתוב טיוטה של האמנה, לפי מה שאני מבינה ולפי כל הבירורים שאנחנו עשינו אצלנו, היועצת המשפטית שלנו הכינה טיוטה כדי לסייע למרכז.
<אורלי פישמן אורן: ולפי מה שאנחנו כתבנו במענה לתשובת הדו"ח ב-19 לספטמבר 2012, השלימו את גיבוש הטיוטה, והעבירו לעמותה והעבירו למרכז את הטיוטות.
אמנון כהן: את אומרת ב-2012.
אמנון כהן: אנחנו כבר מסיימים את 2013.
<אורלי פישמן אורן: אנחנו עשינו מעל ומעבר למה שבכלל נדרש על ידי - - - ראש הממשלה.
אמנון כהן: ההסכם נחתם, בינתיים?
<אורלי פישמן אורן: אז זהו, אנחנו כלשכה משפטית בוודאי שלא יכולים לחייב את העמותה ואת המרכז לחתום על הסכם דווקא בנוסח שאנחנו רוצים.
<אורלי פישמן אורן: ויש להם את הייעוץ המשפטי שלהם - - -
אמנון כהן: משרד האוצר, למי העברתם את הכסף, תשעה מיליון שקל, לתאגיד או לעמותה?
<יאיר אידר: לתאגיד.
אמנון כהן: למי העברתם תשעה מיליון שקל?
אמנון כהן: אתה מוצץ את הדם כשאתה מעביר 100 אלף שקל לאיזו עמותה.
אמנון כהן: איך העברת תשעה מיליון שקל?
אמנון כהן: למי העברת?
<יאיר אידר: אני לא מעביר לעמותות.
<יאיר אידר: אני מעביר למשרד ראש הממשלה, ומשרד ראש הממשלה מעביר - - -
אמנון כהן: איך העברתם תשעה מיליון שקל לתאגיד, כאשר אף אחד לא מפקח עליו?
אמנון כהן: לקחו את הכסף הביתה, מאיפה אתה יודע?
אמנון כהן: אתה לא מבקר.
אמנון כהן: תגידו לי, התאגיד – מי מפקח עליו?
אמנון כהן: תשעה מיליון שקל הועבר אליו, מי מפקח?
אמנון כהן: איך העברתם תשעה מיליון שקל בלי שבכלל יש לו סטטוטורי?
אמנון כהן: עכשיו רק עושים את הטיוטות.
אמנון כהן: איך העברתם תשעה מיליון שקל לגוף כזה?
<רוני אלטמן: זה שני דברים שונים.
<רוני אלטמן: מדובר על שני דברים שונים.
<קריאה: שני דברים שונים.
אמנון כהן: לא, לא, לא, כתוב לי פה שקיבלתם תשעה מיליון שקל.
אמנון כהן: לבריאות.
אמנון כהן: אני לא בא אליכם בטענות.
אמנון כהן: חבל שלא - - - את ה-300 מיליון שקל.
אמנון כהן: רק תגידו אתם, משרד האוצר, משרד ראש הממשלה, משרד המשפטים – איך מעבירים כסף, כאשר הם אומרים שההסכם בין העמותה לבין התאגיד לא הוסדר?
אמנון כהן: ואתה למי העברת, לעמותה?
אמנון כהן: לעמותה לא יכולת להעביר כי צריך תבחינים, קול קורא וכל הסיפור.
אמנון כהן: אז למי העברת תשעה מיליון שקל?
אמנון כהן: איך העברת?
<דרורית שטיינמץ: זה לא קשור.
<דרורית שטיינמץ: ההסכם - - -
אמנון כהן: לא קשור?
אמנון כהן: תשעה מיליון שקל העברתם, מה לא קשור?
<דרורית שטיינמץ: רגע, סליחה.
<דרורית שטיינמץ: ההקצאה או תקצוב הגוף הסטטוטורי אינה קשורה לקשר שבין הגוף הסטטוטורי לעמותה.
<דרורית שטיינמץ: התקצוב השוטף של הגוף הסטטוטורי הוא עבור הטיפול השוטף שלו והפעילות שמתקיימת באותה שנה.
<דרורית שטיינמץ: הוא יכול לבצע התקשרויות עם העמותה, עם גופים נוספים אחרים - - -
<רוני אלטמן: אבל אנחנו מעולם לא מעבירים כסף.
אמנון כהן: שנייה, אני לא שאלתי אותך.
אמנון כהן: אני כרגע ברמה של הממשלה עכשיו.
אמנון כהן: אני אגיע אלייך.
אמנון כהן: אלייך אין לי שום טענה.
אמנון כהן: ברוכה תהיי.
אמנון כהן: תמשיכי את העבודה.
אמנון כהן: היה כנס מוצלח במוצאי שבת, דרך אגב.
אמנון כהן: כנס מוצלח מאוד.
אמנון כהן: כן, תמשיכו.
<דרורית שטיינמץ: אז אנחנו מסבירים שאנחנו מתקצבים את הגופים הסטטוטוריים.
<דרורית שטיינמץ: הם מגישים תכנית עבודה, שמאושרת מידי שנה על ידי שר האוצר, ובהתאם לכך הם מתוקצבים באופן שוטף.
אמנון כהן: למה עברו תשעה מיליון שקל?
<דרורית שטיינמץ: לפעילות השוטפת שלהם.
<צביקה אוהל: לא.
<צביקה אוהל: תשעה מיליון שקל זה לבניית המרכז.
אמנון כהן: כתוב פה: בניית המרכז.
אמנון כהן: כאשר החלטה קודמת אמרה ששקל מהמדינה לא יועבר לבניית המרכז.
<דרורית שטיינמץ: אה, מדברים על משהו אחר.
אמנון כהן: בטח משהו אחר.
אמנון כהן: - - - לי איך עבר הכסף.
אמנון כהן: איך עברו תשעה מיליון שקל?
<יאיר אידר: אז אני אסביר: תשעה מיליון השקל עברו עבור תפעול המרכז - - -
<דרורית שטיינמץ: הוא לא מדבר על זה.
<דרורית שטיינמץ: הוא מדבר רק על הבנייה.
אמנון כהן: לא תפעול - - -.
אמנון כהן: כתוב רק לבנייה.
<יאיר אידר: שנייה, אני אסיים את דבריי.
<יאיר אידר: קודם כל, קוראים לי יאיר אידר.
<יאיר אידר: אני רכז - - -
אמנון כהן: מר יאיר אידר, אבל כתוב שם, בהחלטה קודמת, שהמבנה, הבנייה לא תתוקצב על ידי המדינה.
אמנון כהן: זה מה - - -
<יאיר אידר: כבוד היושב ראש, אני אשמח להשלים את דבריי.
אמנון כהן: בבקשה, בטח שתשלים.
אמנון כהן: אני רוצה ללמוד את זה.
<יאיר אידר: תקציב המדינה שעובר עבור התאגידים הסטטוטוריים, מממן את הפעילות השוטפת של התאגידים הסטטוטוריים.
<יאיר אידר: בתחילת הפעילות, בסוף ההקמה ותחילת הפעילות של התאגיד הסטטוטורי היה צורך באיזשהו קדם מימון מסוים על מנת לשלם לספקים או משהו כזה, בזמנו.
<יאיר אידר: אחרי זה הם ירחיבו על זה יותר.
אמנון כהן: אבל כתוב פה, אתה שומר חוק - - -
<יאיר אידר: שנייה, אני אשמח לסיים.
אמנון כהן: אני המחוקק, ואתה צריך לבצע, נכון?
אמנון כהן: כתוב שבחוק רבין נקבע כי הקמת מרכז רבין תמומן מכספי תרומות.
אמנון כהן: איך אתה העברת, בניגוד לחוק?
אמנון כהן: או תקן.
אמנון כהן: אין בעיה, תגיד שמרכז רבין ייבנה, matching, שקל מול שקל או שימומן במלואו במאה אחוז מתקציב המדינה.
אמנון כהן: ברכה.
אמנון כהן: אבל כתוב בחוק.
<יאיר אידר: אז אני אשמח להסביר, אבל אם אני אשלים את דבריי.
<יאיר אידר: כבר פעם שלישית שאני מנסה לדבר.
אמנון כהן: כי אתה אמרת, - - - מרכז ראש ממשלה, אמרת.
אמנון כהן: בשביל זה אמרת.
אמנון כהן: בהתחלה אמרת שהעברת את זה למשרד ראש הממשלה בכלל.
אמנון כהן: אז אל תתקן עכשיו, ותגיד לי שלא נתתי לך.
אמנון כהן: כי אני נתפס במה שאתה אומר.
אמנון כהן: אתה חושב שתעשה פה טיוחים?
אמנון כהן: טיוחים פה לא יהיו.
אמנון כהן: תגיד בדיוק איך העברת את הכסף.
אמנון כהן: למי העברת, למשרד ראש הממשלה או למרכז רבין?
אמנון כהן: תגיד לי בבירור, אז אני לא אגיד לך.
אמנון כהן: כי אתה מתחיל לשחק עכשיו.
אמנון כהן: אל תשחק פה, פה תשובות.
אמנון כהן: למשרד ראש הממשלה העברת?
אמנון כהן: על מה העברת?
אמנון כהן: על מה הסתמכת?
אמנון כהן: או שראש הממשלה הביא את זה מכספו הוא, יש לו אולי רזרבה.
אמנון כהן: גם בסדר.
אמנון כהן: רק תגידו לי איך זה עבר.
אמנון כהן: כי אנחנו יושבים פה לא יום אחד.
אמנון כהן: אני יודע איך כספים עוברים, אז תגיד לי איך זה עבר, שאני אלמד להבא לעזור לאחרים, שאני אדע איך לעשות לארגונים אחרים, להנצחות אחרות.
אמנון כהן: לכן, אל תעשה לי ככה.
אמנון כהן: תגיד בדיוק איך.
אמנון כהן: אבל אם אתה לא יודע, גם טוב.
אמנון כהן: תגיד: אני לא יודע איך זה עבר.
אמנון כהן: אנחנו נביא את שר האוצר, הוא יגיד לנו איך עבר.
<יאיר אידר: אז אני אמשיך את מה שהתחלתי להגיד מקודם:
<יאיר אידר: הכסף עבור אותם תשעה מיליון שקל עבר למשרד ראש הממשלה, ומשרד ראש הממשלה תקצב את מרכז רבין, עבור תפעול המרכז, בהתאם להוראות החוק.
<יאיר אידר: קרה והיה שהיה צורך - - -
אמנון כהן: בהוראות החוק לא כתוב ככה.
אמנון כהן: איך אתה מפרשן לי?
<יאיר אידר: אמרתי עבור תפעול.
אמנון כהן: גם תפעול לא כתוב.
<יאיר אידר: שנייה, אני מסיים.
<קריאה: תפעול כתוב.
<יאיר אידר: תפעול.
<יאיר אידר: תפעול המרכז.
אמנון כהן: אז הוא הלך לבנייה, אז הוא לא הלך לתפעול.
<יאיר אידר: על פי הוראות החוק, אני אומר.
אמנון כהן: - - - הוראות החוק אומרות, לתפעול, אתה אומר.
אמנון כהן: אבל פה הלך לבנייה.
אמנון כהן: מבקר המדינה בדק וזה עבר - - - בנייה.
אמנון כהן: הלך לבנייה.
<יאיר אידר: אני רוצה להשלים לדבר.
אמנון כהן: דבר, אבל אתה אומר דברים סותרים, אז אני רוצה להבין.
<יאיר אידר: אני לא הוצאתי משפט.
אמנון כהן: הדו"ח אומר שהלך לבנייה, אתה אומר לתפעול או שאתה לא יודע.
אמנון כהן: נו, תגיד.
<יאיר אידר: את אותם תשעה מיליון שקל שעברו בשנת 2005, הם עברו כהקדמת מימון עבור הקמת מרכז חינוך והדרכה.
<יאיר אידר: כאשר הכסף הזה חזר אחרי זה לתקציב המדינה, כלומר, בגלל שהייתה איזושהי בעיה – אחרי זה יפרטו אותה החברים – הייתה בזמנו איזושהי בעיה של קבלת התרומות, והיה עיכוב בקבלת התרומות.
<יאיר אידר: אמרו: הגענו לאיזושהי הבנה והסכמות עם המרכז שאנחנו ניתן להם איזושהי הלוואה חד פעמית, והם החזירו אותה כשנתיים לאחר מכן.
אמנון כהן: תשעה מיליון שקל היו הלוואה?
<יאיר אידר: כן.
<יאיר אידר: זו הלוואה.
<יאיר אידר: גם מימון, שאחרי זה התאגיד קיבל עבורן את התרומות, והוא העביר את התרומות אחרי זה, חזרה, והחזיר את ההלוואה לאוצר המדינה.
<יאיר אידר: אבל כמדיניות ועל פי חוק, משרד האוצר מתקצב את המרכז רק עבור התפעול.
<יאיר אידר: לא עבור ההקמה.
<יאיר אידר: וכל ההקמה בוצעה מתרומות.
<יאיר אידר: אגב, ייאמר במעמד זה: כשחוקקו את החוקים בזמנו, משרד האוצר כמובן התנגד לחקיקת החוקים, במיוחד במתכונת הזו שיש נתק בין ההקמה לתפעול.
<יאיר אידר: כלומר, אני לא יודע – הרי כשאתה מקים איזשהו מרכז, אתה משליך גם על עלויות התפעול אחרי זה.
<יאיר אידר: וכל עוד אין לי שום שליטה על איך אני מקים את המרכז, אני לא יודע מה יהיו גם עלויות התפעול שלי אחרי זה.
<יאיר אידר: בגלל זה היו לנו גם התנגדות למהלך הזה, אבל המחוקק קבע ככה ואנחנו כמובן פועלים על פי קביעת המחוקק.
אמנון כהן: זאת אומרת שיש מנגנון לכל המרכזים שיושבים כאן, שיכולים לקבל איזושהי הלוואת גישור עד שיקבלו תרומות, ואז - - -
<יאיר אידר: לא.
<יאיר אידר: זה היה חד פעמי.
אמנון כהן: מה זה חד פעמי?
אמנון כהן: יש תאגידים.
אמנון כהן: יש עוד תאגידים.
אמנון כהן: יש עוד תאגידים שנמצאים באותה מתכונת: רוצים לבנות, רוצים להרחיב, רוצים לעשות דברים.
<יאיר אידר: הנושא הובא בזמנו לפתחנו.
<יאיר אידר: נבחן הנושא.
<יאיר אידר: ראינו שיש באמת מימון, את המימון הקיים מצד התורמות הרלוונטיות.
<יאיר אידר: בדקו בזמנו את הנושאים, ואז הגיעו למסקנה שאפשר לקבל את ההלוואה, ובאמת גם הוחזרה ההלוואה הזו.
אמנון כהן: ריבית, הצמדה – איך החזירו?
<יאיר אידר: ריבית חשכ"ל.
אמנון כהן: החזירו?
אמנון כהן: משרד המבקר, תסביר, אני ראיתי פה פתאום הלוואה.
אמנון כהן: נלמד, כן.
אמנון כהן: לומדים.
<יובל חיו: הסתובבו פה המון פרטים ועובדות, ואני אנסה קצת לעשות סדר על פי התמונה שיושבת כרגע בידי משרד מבקר המדינה: ראשית, בינואר 2005 אכן נחתם הסכם.
<יובל חיו: היה סיכום בין אגף התקציבים לבין מרכז רבין על הקצאה של תשעה וחצי מיליון שקלים לצורך סיום הקמת מרכז חינוך והדרכה.
<יובל חיו: זו התכלית.
<יובל חיו: הכסף מועבר למרכז רבין, כששם אנחנו גם רואים את החיבור לעמותה.
<יובל חיו: כלומר, העמותה כרוכה בתוך הפעילות שמתקיימת שם.
<יובל חיו: אנחנו העלנו את ממצא הביקורת בדו"ח, וכתבנו שזה לא עולה בקנה אחד עם מה שנקבע בחוק בעניין הזה.
<יובל חיו: הממונה על התקציבים, בתשובה ראשונה שמסר לנו, מנובמבר 2012, הוא אמר: על מנת לסייע למרכז, סוכם כי תינתן הלוואה בסך תשעה מיליון שקלים עבור ההקמה בלבד, אשר תוחזר באמצעות התרומות שיתקבלו במהלך תשע השנים שלאחר מכן.
<יובל חיו: ובהתאם, בסיס התקציב אשר נקבע למרכז רבין היה נמוך במיליון שקל מבסיס התקציב של המרכז למורשת בגין.
<יובל חיו: כך נכתב בתשובה.
<יובל חיו: אנחנו הלכנו ועשינו בדיקה אם אכן ההתאמה בבסיס התקציב נעשתה, וגילינו שההתאמה הזאת לא נעשתה, ואז קיבלנו ממשרד האוצר תשובה נוספת, נקרא לה: תשובה מתקנת, שאומרת שמינואר 2013 הוא מסר אותה, כי התקציב למרכז רבין מושפע מהפעילות השוטפת של המרכז, ולפיכך חל גידול בתקציב עם פתיחת המרכז למבקרים ב-2010.
<יובל חיו: ופה הוא נותן את התשובה על מה שאנחנו מדברים, ואדוני היושב ראש שואל לגביו – ההחזר: הממונה הוסיף כי הסיכום התקציבי לשנים 2014-2012, דהיינו שעדיין לא הגענו למימושו, נקבע כי לפי צרכי המרכז וכלל הפחתה של סך ההחזר מההלוואה.
<יובל חיו: כלומר, ההחזר יובא בתקציבים של השנים עד שנת 2014.
<יובל חיו: זה המצב העובדתי כפי שאנחנו ראינו אותו בתום הביקורת.
<יובל חיו: אני מבקש רק להדגיש שהחיבור גם בעניין הזה, זה שוב, מתחבר לעניין של המרכז והעמותה.
<יובל חיו: לכן, גם ההסכם להסדרת מערכת היחסים בין גוף סטטוטורי שהוקם על פי חוק, לבין עמותה שמהווה זרוע עבור אותו גוף, היא הסדרה מתבקשת.
<יובל חיו: היא חשובה, והמדינה צריכה לעמוד על כך.
<יובל חיו: אכן, משרד ראש הממשלה ניסה לעמוד על כך.
<יובל חיו: נכון להיום, אני מבין מהדיון פה שההסכם בין העמותה למרכז, למרכז רבין, עדיין לא נחתם.
אמנון כהן: לאף מרכז.
<צבי יקותיאל: לא, זה לא נכון.
<צבי יקותיאל: אני - - -
אמנון כהן: לכם יש?
<צבי יקותיאל: כן.
אמנון כהן: נגיע.
אמנון כהן: אז איפה עומד ההסכם בין התאגיד לעמותה לגבי הסכם בכלל?
אמנון כהן: מה מותר לזה, מה מותר לזה?
<דרורית שטיינמץ: שהמרכז ישיב.
אמנון כהן: זה לא אישי אלייך, שום דבר.
אמנון כהן: שלא תביני.
<רוני אלטמן: בטח.
אמנון כהן: אנחנו רוצים ללמוד את הדברים, כן?
<רוני אלטמן: לא, זה מצוין שאנחנו לומדים את הדברים.
אמנון כהן: יישר כוח על הפעילות שלכם.
אמנון כהן: אני מברך גם על ההסכם שהגעתם, להלוואה של התשעה וחצי מיליון שקל.
אמנון כהן: יהיה לכם את הכוח.
אמנון כהן: תלמדו האחרים, כן?
<רוני אלטמן: יש לנו כוח.
<רוני אלטמן: אנחנו נלחמים הרבה מאוד שנים, נלחמים מאוד קשה, בשביל הפעילות החינוכית שמתקיימת אצלנו במרכז מהבוקר עד הלילה.
<רוני אלטמן: הערה אחת מוקדמת, אם אפשר, לפני שאני נכנסת גם לנושא של האמנה, וגם לנושא של הקרקע, וגם לנושא של ההלוואה: אנחנו מדברים פה על הנצחה של נשיאים וראשי ממשלה, וזה באמת דבר מהותי להיסטוריה שלנו ולחברה שלנו - - -
אמנון כהן: לא, תגידי לנו איפה עומד ההסכם.
<רוני אלטמן: אני כבר אומרת.
<רוני אלטמן: הערה אחת לפרוטוקול לפני.
אמנון כהן: את בקיאה?
<רוני אלטמן: אני בקיאה בכל פרטי הפרטים של הנושא הזה.
אמנון כהן: ההסכם חשוב לי, בין התאגיד לבין העמותה.
<רוני אלטמן: מיד אני אגיע לזה.
<רוני אלטמן: אני רק רוצה הערה אחת - - -
אמנון כהן: אבל אני רוצה קודם לשמוע ממינהל מקרקעי ישראל למה הוא עשה את ההסכם עם העמותה ולא עם מרכז רבין.
<רוני אלטמן: הוא לא עשה הסכם עם העמותה.
<רוני אלטמן: עוד אין הסכם חכירה.
<רוני אלטמן: אבל אני כבר מגיעה לזה.
<רוני אלטמן: אין הסכם חכירה.
<רוני אלטמן: יש הסכם הרשאה לתכנון.
אמנון כהן: חתם ב-2004 - -
<רוני אלטמן: הסכם הרשאה לתכנון משנת - - -
אמנון כהן: - - על חוזה חכירה עם העמותה ולא עם התאגיד.
אמנון כהן: ב-2004.
<רוני אלטמן: נכון.
<רוני אלטמן: אבל זה הסכם הרשאה לתכנון, זה לא הסכם חכירה.
<רוני אלטמן: הלוואי שהיה.
<רוני אלטמן: ואם היה הסכם חכירה הוא היה נחתם אך ורק מול מרכז רבין.
<רוני אלטמן: גם העמותה מכירה בזה.
<רוני אלטמן: העמותה - - -
אמנון כהן: אתם יכולים עם התאגיד, עם מרכז רבין, ולא עם העמותה, בעיקרון?
<אריאל מזוז: אוקיי.
<אריאל מזוז: אז רציתי לתת את הסקירה קודם.
<אריאל מזוז: השאלה ממה - - -
אמנון כהן: לא צריך סקירות, תגיד ממוצע.
אמנון כהן: קח את המיקרופון שנדע את שמך לפרוטוקול.
אמנון כהן: זה נציג של רשות מקרקעי ישראל.
<אריאל מזוז: אריאל מזוז, נציג רשות מקרקעי ישראל.
<אריאל מזוז: השאלה היא מה קדם למה.
<אריאל מזוז: עסקה מן הסוג הזה בוצעה בשני שלבים: השלב הראשון היה הרשאה לתכנון, והשלב השני – הקצאה.
<אריאל מזוז: בשלב הראשון, מה שעמד מולנו זאת הייתה העמותה.
<אריאל מזוז: עוד לא היה תאגיד שהוקם.
<אריאל מזוז: בגלל זה הסכם הרשאה בוצע עם העמותה.
<אריאל מזוז: ולאחר מכן, כשבא נושא ההקצאה אנחנו דרשנו שבאמת ההקצאה תיעשה עם מרכז רבין.
<אריאל מזוז: בטעות, בטעות, מספר התאגיד שנקלט בעסקה הוא התאגיד של המרכז, ובשם כתוב עמותה.
אמנון כהן: אוקיי, זה טכני.
<אריאל מזוז: זאת טעות טכנית.
אמנון כהן: בסופו של תהליך, לכם אין בעיה – או תאגיד או מרכז או עמותה?
<אריאל מזוז: אין לנו שום בעיה.
<אריאל מזוז: השאלה מי נולד קודם.
<אריאל מזוז: ובדרך כלל מי שנולד קודם זאת העמותה, ועושים את העסקה עם מי - - -
אמנון כהן: אבל יכול להיות שהיא לא אפקטיבית כבר.
אמנון כהן: המרכז יותר דינמי, אולי, כרגע, לא?
<רוני אלטמן: גם רשות מקרקעי ישראל מכיר בזה, לפי מה שאנחנו יודעים, ולפי הקשר שלנו עם מחוז תל אביב ברשות מקרקעי ישראל.
<רוני אלטמן: רשות מקרקעי ישראל מכירה בזה - - -
אמנון כהן: למה צריך את שני הגופים?
אמנון כהן: גם העמותה, גם המרכז – למה?
<רוני אלטמן: העמותה עוסקת בגיוס הכספים, והיא זאת שהקימה - - -
אמנון כהן: למרכז אסור לגייס?
<רוני אלטמן: מותר לו לגייס, - -
אמנון כהן: אז למה צריך שני גופים?
<רוני אלטמן: - - אבל בפועל העמותה היא זאת שמגייסת.
<רוני אלטמן: שם יושבים חברי העמותה.
אמנון כהן: אני לומד בשבילי, אני שואל: האם מרכז כזה יפה וחשוב, אי אפשר לנהל אותו, בשביל שלא יהיו אילוצים ולזות שפתיים – אולי חלק הולך לעמותה, אולי חלק הולך למרכז.
אמנון כהן: את מבינה?
אמנון כהן: גם המדינה רוצה לעבוד עם גוף אחד, מסודר: מי רואה החשבון, מי בודק את כל הדברים.
<רוני אלטמן: הדברים נורא מסודרים ונורא ברורים.